b'\n_START_ARTICLE_\nStatens landbrukstilsyn\n_START_PARAGRAPH_\nStatens landbrukstilsyn (Landbrukstilsynet) var et norsk statlig tilsyn med ansvar for tilsyn med plantehelse, s\xc3\xa5varer, planteforedling, produksjon av \xc3\xb8kologiske landbruksvarer, samt bruk av plantevernmidler, gj\xc3\xb8dselvarer, f\xc3\xb4rvarer og tekniske innretninger i landbruket. Det hadde hovedkontor p\xc3\xa5 \xc3\x85s. Tilsynet ble opprettet i 1994, og ble i 2004 sl\xc3\xa5tt sammen med en rekke andre tilsyn til Mattilsynet.'